Juba eelpoolöeldu peaks tõestama, et kuigi me arvame täpselt teadvat kõiki oma mägesid ja nende absoluutkõrgusi, pole meil tänagi selles täielikku selgust. Eesti aladel läbi viidud mõõdistamiste tulemused erinevad üksteisest, kuna erinesid nii mõõdistamismetoodikad kui -tehnika. Seepärast esinevad ka vanemates kirjandusallikates sageli üksteisega ühitamatud  andmed Eesti mägede kõrgustest. Siiski avaldatakse vanemast kirjandusest pärit arvandmeid Eesti mägede kõrgustest veel praegugi. Antud uurimuses antakse Eesti ala puudutavate kaartide ja kirjanduse põhjal ülevaade Eesti kõrgemate mägede kõrgusarvude muutumisest ning selle põhjustest.